
PRIOPĆENJE ZA MEDIJE

PREMIJERA NOVE SEZONE HBO ORIGINAL SERIJE „GENIJALNA PRIJATELJICA“
NA MAX STREAMING USLUZI

Zagreb, 2. rujna 2024.

[bookmark: _Hlk121227505]Premijera četvrte, posljednje sezone HBO Original serije „Genijalna prijateljica“ (My Brilliant Friend), bit će 10. rujna na Max streaming usluzi. 

Temeljena na bestselerima Elene Ferrante, „Genijalna prijateljica“ prati Elenu Greco i najvažniju prijateljicu u njezinu životu, Raffaellu “Lilu” Cerullo. Nakon što su se upoznali kao djeca u Napulju 1950-ih, njihova priča traje više od 60 godina, istražujući misterij Lile – Elenine najbolje prijateljice i, na neki način, njenog najvećeg neprijatelja. Četvrti dio sage, pod nazivom „Priča o izgubljenoj djevojčici“, bavi se odraslim životima Elene i Lile. Nalaze se upletene u previranja u Italiji kasnih 1980-ih, približavajući se kraju desetljeća političkog nasilja i društvenih nemira. Usred zahtjeva majčinstva i karijere, usred izdaja, prijetnji, nestanaka i prirodnih katastrofa, Elena i Lila ponovno žive u istom susjedstvu.
U glavnim ulogama su Alba Rohrwacher (Elena Greco/Lenù), Irene Maiorino (Raffaella Cerullo/Lila), Fabrizio Gifuni (Nino Sarratore), Stefano Dionisi (Franco Mari), Anna Rita Vitolo (Immacolata), Pier Giorgio Bellocchio (Pietro Airota), Daria Deflorian (Adele Airota), Lino Musella (Marcello Solara), Eduardo Scarpetta (Pasquale Peluso), Edoardo Pesce (Michele Solara) i Sonia Bergamasco (Maria Rosa Airota). 
„Genijalna prijateljica“ je HBO-Rai serija, a četvrta sezona temelji se na bestseleru "Genijalna prijateljica - Priča o izgubljenoj djevojčici", četvrtoj knjizi kvadrilogije Elene Ferrante. Priču i scenarij napisali su Elena Ferrante, Francesco Piccolo, Laura Paolucci i Saverio Costanzo. Ovu sezonu režirala je Laura Bispuri, a izvršni producenti su Saverio Costanzo, Paolo Sorrentino, Jennifer Schuur, Elena Recchia, Laura Paolucci i Guido De Laurentiis. 

O tvrtki Warner Bros. Discovery
Warner Bros. Discovery (NASDAQ: WBD) je vodeća globalna tvrtka iz područja medija i zabave, koja stvara i distribuira najdiferenciraniji i najpotpuniji svjetski portfelj sadržaja i brendova na području televizije, filma i streaminga. Prisutni u više od 220 zemalja i teritorija i na 50 jezika, Warner Bros. Discovery inspirira, informira i zabavlja publiku širom svijeta kroz svoje kultne brendove, među kojima su: Discovery Channel, discovery+, BluTV, CNN, DC, Eurosport, HBO, HGTV, Food Network, OWN, Investigation Discovery, TLC, Magnolia Network, TNT, TBS, truTV, Travel Channel, Max, Animal Planet, Science Channel, Warner Bros. Film Group, Warner Bros. Television Group, Warner Bros. Games, New Line Cinema, Cartoon Network, Adult Swim, Turner Classic Movies, Discovery en Español, Hogar de HGTV i drugi. Za više informacija posjetite http://www.wbd.com.

